Peter Weir

Peter Lindsay Weir  (* 21. August 1944 in Sydney, New South Wales, Australien) is en australischen Speelbaas, Filmproduzent un Dreihbookschriever.

 Leven 
Weir hett an de University of Sydney Kunst un Juristeree studeert.

Al mit sien eersten Filmen hett he in Australien glieks den Dörbrook schapt. The Cars That Ate Paris un Picnic at Hanging Rock harrn phantastische Motiven. Al dormols hett he ünner Bewies stellt, dat he Schauspelers to hööchste Leistungen motiveeren kann. In sien Filmen 	Gallipoli un The year of living dangerously künn sik Mel Gibson as Charakterdorsteller dörsetten, bevör he mit Actionfilmen dorna Karriere maakt hett. 

Mit de eersten beiden Filmen, de Weir in de USA dreiht hett, geev he Harrison Ford de Mööglichkeit för em nee’ordige Rullen to spelen. Sien Roop as groten Speelbaas grünnt sik för allen ok op de nafolgend Filmen, as to’n Bispeel Dead Poets Society vun 1989, in den sik Robin Williams as eernsthaften Schauspeler en Naam maakt hett.

Mit sien letzten Film Master and commander: The far side of the world hett he eerstmols en Kostüm- un Actionfilm maakt, man ok de wies lichte psycholoogsche Ünnertöön.

 Filmografie (Utwahl) 
 Johr Titel 1971 Homesdale 1974 The Cars That Ate Parisdt.: Die Autos, die Paris auffraßen 1975 Picnic at Hanging Rockdt.: Picknick am Valentinstag 1977 The Last Wavedt.: Die letze Flut 1979 The Plumber, Feernsehndt.: Wenn der Klempner kommt 1981 Gallipolidt.: Gallipoli – An die Hölle verraten 1982 The Year of Living Dangerouslydt.: Ein Jahr in der Hölle 1985 Witnessdt.: Der einzige Zeuge 1986 The Mosquito Coastdt.: Mosquito Coast 1989 Dead Poets Societydt.: Der Club der Toten Dichter 1990 Green Carddt.: Green Card – Scheinehe mit Hindernissen 1993 Fearlessdt.: Fearless – Jenseits der Angst 1998 The Truman Showdt.: Die Truman Show 2003 Master and Commander: The Far Side of the Worlddt.: Master & Commander - Bis ans Ende der Welt 2010 The Way Back

 Filmpriesen un Utteken 
Peter Weir hett mit sien Filmen al düchtig Spood harrt wat sik mit tallrieke Filmpriesen daalslahn hett. Von de söven Filmen, de he in de USA dreiht hett, weern söss för den Oscar nomineert. Veer mol weer he ok för den Golden Globe vörslahn. Ok wenn he dorvun keen wunnen hett, hett he doch en grote Tall vun Utteken för sik winnen künnen. Bit hüüt (April 2012) is he mit 28 Priesen ehrt worrn. Dorünner weern:
 1981: de AFI Award in de Kategorie Best Speelbaas för Gallipoli
 1985: de Hochi Film Award in de Kategorie Best frömdsprakig Film för Witness 
 1986: de Blue Ribbon Award in de Kategorie Best frömdsprakig Film för Witness 
 1990: de BAFTA Award in de Kategorie Best Film för Dead Poets Society
 1990: de David di Donatello Filmpries in de Kategorie Best utlännsch Film för Dead Poets Society
 1991: de César in de Kategorie Best utlännsch Film för Dead Poets Society
 1999: de David Lean Award for Direction för The Truman Show
 2001: de Sünnerpries för’t Levenswark vun de Australian Screen Directors’ Association
 2004: de David Lean Award for Direction för Master and Commander: The Far Side of the World
 2004: de ALFS Award vun’t London Critics Circle Film Awards as Best Dreihbookschriever vun’t Johr för Master and Commander: The Far Side of the World

 Weblenken 

Kategorie:Mann
Kategorie:Börger von Australien
Kategorie:Filmproduzent
Kategorie:Speelbaas
Kategorie:Dreihbookschriever
Kategorie:Boren 1944